text: [{"text_idx": "#000000", "text": "M\u00f8guliga kennir tu\u0301 onkran, sum hevur fingi\u00f0 LASIK. Millio\u0301nir eru sloppin undan at ny\u0301ta brillur ella kontaktlinsur ella eru vor\u00f0in minni bundin av teimum. LASIK er tann vanligasta lasara ljo\u0301sbro\u0301tandi (laser refractive procedure) vi\u00f0ger\u00f0arha\u0301tturin. LASIK skur\u00f0vi\u00f0ger\u00f0in bo\u00f0a\u00f0i fra\u0301 tu\u0301sunda\u0301raskiftinum \u2013millennium- i\u0301 I\u0301slandi, ta\u0301 tann fyrsta vi\u00f0gerin var\u00f0 framd i\u0301 landinum, summari\u00f0 i\u0301 2000. Hetta var 10 a\u0301r eftir at griksku og italsku eygnal\u00e6knarnir Pallikaris og Buratto framdu si\u0301nar fyrstu skur\u00f0vi\u00f0ger\u00f0ir."}, {"text_idx": "#000001", "text": "LASIK er vor\u00f0in tann vanligasti skur\u00f0vi\u00f0ger\u00f0arha\u0301tturin i\u0301 heiminum. I\u0301sland er ikki naka\u00f0 untantak i\u0301 hesum f\u00f8ri. LASIK hevur ment si\u0301tt umd\u00f8mi sum ein a\u0301ly\u0301tandi og tryggur ha\u0301ttur at sleppa av vi\u00f0 brillur og kontaktlinsur."}, {"text_idx": "#000002", "text": "Stovnanin av ny\u0301ggju eygnaklinikkini, Augljo\u0301s Eye Center, er i\u0301 s\u00f8guligum h\u00f8pi ein ny\u0301ggj byrjan innan ljo\u0301sbroytandi skur\u00f0vi\u00f0ger\u00f0 i\u0301 I\u0301slandi."}, {"text_idx": "#000003", "text": "Augljo\u0301s Eye Center leggur dent a\u0301 eina samanrenning av \u201ccutting edge\u201d t\u00f8kni, royndum og vitan. Dr. Jo\u0301hannes K. Kristinsson MD PhD framdi si\u0301na fyrstu ljo\u0301sbroytandi vi\u00f0ger\u00f0 a\u0301r 2000 og hevur si\u0301\u00f0ani framt fleiri enn 10.000 sli\u0301kar vi\u00f0ger\u00f0ir. Hann fullf\u00f8rdi hornhinnu og ljo\u0301sbroytandi skur\u00f0vi\u00f0ger\u00f0ar \u201cfellowship\u201d fra\u0301 v\u00e6l kenda Duke Eye Center i\u0301 NC, USA."}, {"text_idx": "#000004", "text": "U\u0301tger\u00f0in, i\u00f0 ver\u00f0ur ny\u0301tt til lasara ljo\u0301sbroytandi skur\u00f0vi\u00f0ger\u00f0 er sja\u0301lvandi sera ty\u0301dningarmikil. Okkara lasarat\u00f8kni er fra\u0301 Schwind Tecnologies i\u0301 Ty\u0301sklandi. Okkara lasari vi\u00f0ger n\u00e6rsy\u0301ni, bygningsfeil (astigmatismu) og langsy\u0301ni (hypermetropi) vi\u00f0 n\u00e6rmast o\u0301tru\u0301ligum neyvleika vi\u00f0 1 kHz sporingsevni, i\u00f0 letur lasarastra\u0301luna fylgja eyganum i\u0301 \u00f8llum r\u00e6tningum. Hetta ver\u00f0ur kalla\u00f0 5D sporing. Hetta \u00f8kir um trygdina og neyvleikan i\u0301 vi\u00f0ger\u00f0ini. Umframt hetta ver\u00f0ur vi\u00f0ger\u00f0arti\u0301\u00f0in stytri enn nakranti\u0301\u00f0 a\u0301\u00f0ur, vanliga bert fa\u0301 sekund."}, {"text_idx": "#000005", "text": "Men, hvat sny\u0301r henda vi\u00f0ger\u00f0in seg um? Hvussu fer hon fram, og hvat fremur sjo\u0301nliga skarpleikan i\u0301 eygunum, solei\u00f0is, at t\u00e6r ikki ny\u0301tist at bru\u0301ka brillur ella kontaktlinsur longur?"}, {"text_idx": "#000006", "text": "\u201cTa\u00f0 kann vera sera torf\u00f8rt at skilja teir mest umra\u0301\u00f0ani li\u00f0irnar i\u0301 hesi vi\u00f0ger\u00f0ini,\u201d grei\u00f0ir Dr. Kristinsson fra\u0301. \u201cMest umra\u0301\u00f0andi er at seta s\u00e6r spurningin og i\u0301mynda s\u00e6r, hvussu eyga\u00f0 er bygt ella skapa\u00f0. Undir skur\u00f0vi\u00f0ger\u00f0ini gera vit eina \u201cSuperThin\u201d snei\u00f0 av ytsta hva\u0301lvskapa\u00f0a (ku\u0301puskapa\u00f0a) vevna\u00f0inum i\u0301 eyganum, nevnd hornhinnan.\u201d"}, {"text_idx": "#000007", "text": "\u201cUm eyga\u00f0 er vindeyga\u00f0 hja\u0301 sa\u0301lini, so er hornhinnan vindeyga\u00f0 hja\u0301 eyganum. Vi\u00f0 at broyta skapi\u00f0 a\u0301 hornhinnuni kunnu vit broyta ljo\u0301sbroti\u00f0 i\u0301 eyganum, og hetta ger, at ein sleppur av vi\u00f0 brillur,\u201d sigur Dr. Kristinsson. Hann grei\u00f0ir framhaldandi fra\u0301: \u201cVit gera ein klaff vi\u00f0 einum to\u0301li, nevndur ein \u201cMicrokeratomur\u201d. Klaffurin ver\u00f0ur alti\u0301\u00f0 klistra\u00f0ur i\u0301 restina av hornhinnuni i\u0301 einum \u201chongsli\u201d (si\u0301 mynd 4)."}, {"text_idx": "#000008", "text": "Endama\u0301li\u00f0 vi\u00f0 klaffinum er at verja ta\u00f0 vi\u00f0gj\u00f8rda \u00f8ki\u00f0, har inntrivi\u00f0 vi\u00f0 lasara er framt. Samb\u00e6rt LASIK framfer\u00f0arha\u0301ttinum leggja vit klaffin aftur a\u0301 undirliggjandi yvirflatuna, og ta\u00f0 heilt sermerkta er, at ikki ny\u0301tist at seyma eyga\u00f0. Ta\u00f0 stingur bert eitt sindur i\u0301 nakrar fa\u0301ar minuttir eftir vi\u00f0ger\u00f0ina. Hetta er ein sera sto\u0301rur fyrimunur og hja\u0301lpir fo\u0301lki at koma seg serdeilis skjo\u0301tt. Microkeratomurin, i\u00f0 vit ny\u0301ta er ein Ziemer Amadeus II, ein ny\u0301ggj u\u0301tga\u0301va vi\u00f0 eini framu\u0301rskarandi hja\u0301a\u0301rinsvangamynd (profili). Amadeus II er umframt hetta betra\u00f0ur solei\u00f0is, at LASIK er enn tryggari."}, {"text_idx": "#000011", "text": "\u201dUmsorgan og neyvleiki hevur sto\u0301rsta ty\u0301dning hja\u0301 eygnal\u00e6knum, i\u00f0 skipa og fremja hesa serst\u00f8ku vi\u00f0ger\u00f0 vi\u00f0 lasaranum\u201d sigur Dr. Kristinsson, \u201d og no\u0301gvir lasarar vo\u0301ru go\u0301\u00f0ir. Men vit mettu, at Schwind Amaris var tann besti, ta\u0301 hugsa\u00f0 ver\u00f0ur um sjo\u0301nina, l\u00e6ttleikan og annars alt, i\u00f0 hevur vi\u00f0 eyguni at gera. Vit merktu og f\u00f8ldu eisini at Presbymax vi\u00f0ger\u00f0in var tann besta vi\u00f0ger\u00f0in, i\u00f0 fanst a\u0301 markna\u00f0inum\u201d."}, {"text_idx": "#000012", "text": "Sum ein eldist har\u00f0nar eygnalinsan. Hetta for\u00f0ar linsuni at broyta skap."}, {"text_idx": "#000013", "text": "Figure 6. The lens is the gray drop shaped structure on the left side, situated just behind the iris, the brown, green or blue part of our eyes. It is one of two main lens systems of the eye, the first being the cornea, the outermost clear dome-shaped structure on the left. During LASIK, we perform an operation on the cornea, ie the first lens system. During a lens operation, such as cataract operation, the second lens system is treated, thereby bypassing the second lens system."}, {"text_idx": "#000014", "text": "Linsan liggur t\u00e6tt aftan fyri lita\u00f0a partin av eygum okkara, iris. Her\u00f0ingin av linsuni, ta\u00f0, at linsan har\u00f0nar, kemur vi\u00f0 aldrinum. A\u0301 ungum a\u0301rum er linsan li\u00f0ilig og smidlig og kann ver\u00f0a til eina \u201cpluss linsu\u201d ella eina konveks, i\u00f0 stillar inn/fokuserar a\u0301 ting t\u00e6tt hja\u0301. Linsan ver\u00f0ur tju\u0301kri vi\u00f0 aldrinum og tess evni at fokusera a\u0301 ting t\u00e6tt hja\u0301 vikna."}, {"text_idx": "#000015", "text": "Linsan har\u00f0nar vi\u00f0 aldrinum og tess evni at stilla inn a\u0301 ein sma\u0301lut viknar, og okkum ny\u0301tist pluss brillur, oftast i\u0301 aldrinum 40-45"}, {"text_idx": "#000016", "text": "\u201cEin patientur seg\u00f0i eina fer\u00f0 vi\u00f0 meg: antin lesibrillur ella doyggjandi ungur. Eg velji lesibrillur,\u201d sigur Dr. Kristinsson. \u201c Hetta nevnist gamalsjo\u0301n (presbyoti) og kann neyvan kallast ein sju\u0301ka, men eitt brek, i\u00f0 kemur vi\u00f0 a\u0301runum og sum virkar \u00f8rkymlandi ella irriterandi i\u0301 ti\u0301 dagliga. Seinnu a\u0301rini eru mentir fleiri ymsir h\u00e6ttir at loysa henda trupulleikan.\u201d Hann sigur, at fleiri av hesum h\u00e6ttum hava vi\u00f0 s\u00e6r at natu\u0301rliga linsan ver\u00f0ur skift um vi\u00f0 eina eftirgj\u00f8rda (kunstiga) linsu, og nevnist hetta \u201ckla\u0301rlinsu u\u0301rdra\u0301ttur\u201d(clear lens extraction) I\u0301 hesi vi\u00f0ger\u00f0ini ver\u00f0ur ein sergj\u00f8rd linsa sett inn i\u0301 sta\u00f0in fyri ta h\u00f8r\u00f0u linsuna hja\u0301 patientinum, og ger ta\u00f0 m\u00f8guligt at fokusera b\u00e6\u00f0i n\u00e6r og fjar."}, {"text_idx": "#000017", "text": "Henda vi\u00f0ger\u00f0in hevur to\u0301 vi\u00f0 s\u00e6r, at farast ma\u0301 inn i\u0301 sja\u0301lvt eyga\u00f0, og hevur hetta tann vanda vi\u00f0 s\u00e6r, ho\u0301ast li\u0301til, at smittandi organismur koma inn i\u0301 eyga\u00f0 og fremja eina a\u0301lvarsliga smittu, i\u00f0 kallast endophthalmitis. Presbymax vi\u00f0ger\u00f0in er ment av Schwind i\u0301 samstarvi vi\u00f0 Jorge Alio\u0301 u\u0301r Spania og vi\u00f0 OCIVIS bo\u0301lkinum a\u0301 l\u00e6rda ha\u0301sku\u0301lanum i\u0301 Alicante. Presbymax er bygd a\u0301 grundregluna at skapa eitt"}, {"text_idx": "#000018", "text": "\u201clesi segment\u201d i\u0301 mi\u00f0juni a\u0301 hornhinnuni vi\u00f0 einum sirkli rundanum at sty\u0301ra langsjo\u0301nini. Henda vi\u00f0ger\u00f0in ver\u00f0ur bert gj\u00f8rd a\u0301 hornhinnuna, ytru linsuskipanina, og nemur ikki nethinnuna i\u0301 eyganum, innaru linsuskipanina."}, {"text_idx": "#000019", "text": "Vanliga hugsanin er, at Presbymax er betur egna\u00f0 til perso\u0301nar i\u0301 aldrinum 45-60 a\u0301r, men \u201ckla\u0301rlinsu u\u0301rdra\u0301ttur\u201d er betur egna\u00f0ur til perso\u0301nar yvir 60 a\u0301ra aldur. Ti\u0301 skal ein gj\u00f8llig kanning til fyri at greina, hv\u00f8r framfer\u00f0arha\u0301ttur er best egna\u00f0ur til hv\u00f8nn einstakan perso\u0301nin. Presbymax vi\u00f0ger\u00f0in er mett at vera til gagns fyri fo\u0301lk, i\u00f0 longu hava fingi\u00f0 eina vanliga gra\u0301starvi\u00f0ger\u00f0 (cataract treatment), framd vi\u00f0 eini \u201cmonofokalari linsu\u201d, men sum ynskja at gerast minni bundin av lesibrillum."}, {"text_idx": "#000020", "text": "Michael Strade er eygnal\u00e6kni a\u0301 Bad Laer klinikkini i\u0301 Saxony i\u0301 Ty\u0301sklandi. Hann er 54 a\u0301ra gamal og hevur fyri stuttum fingi\u00f0 eina Presbymax vi\u00f0ger\u00f0 vi\u00f0 Schwindlasara u\u0301tger\u00f0, sum hann vanliga ny\u0301tir sja\u0301lvur. Hann er serstakliga v\u00e6l n\u00f8gdur vi\u00f0 u\u0301rsliti\u00f0 av vi\u00f0ger\u00f0ini. \u201cEinans tri\u0301ggjar vikur eftir vi\u00f0ger\u00f0ina er hansara n\u00e6r- og fjarsjo\u0301n so go\u0301\u00f0, at honum ikki ny\u0301tist brillur yvirh\u00f8vur\u201d, sigur Dr. Kristinsson \u201d Hann royndi vanligar(monofokalar linsur) kontaktlinsur a\u0301\u00f0renn og helt, at t\u00e6r vo\u0301ru torf\u00f8rar at ny\u0301ta. Vi\u00f0 ti\u0301 sera gj\u00f8lligu granskingini handan Presbymax vi\u00f0ger\u00f0ina i\u0301 huga, to\u0301k hann avger\u00f0 um at fara i\u0301 holt vi\u00f0 si\u0301ni egnu eygu. Samb\u00e6rt samr\u00f8\u00f0uni er Dr. Stade nu\u0301 sannf\u00f8rdur um, at henda vi\u00f0ger\u00f0in er tann besta fyri gamalsjo\u0301n. Vit a\u0301 Augljo\u0301s eru ti\u0301 errin av at kunna bjo\u0301\u00f0a hesa vi\u00f0ger\u00f0. To\u0301 eru ikki \u00f8ll egna\u00f0 til vi\u00f0ger\u00f0ina, og ti\u0301 ma\u0301 hv\u00f8r einstakur kannast serstakliga v\u00e6l, a\u0301\u00f0renn avger\u00f0 ver\u00f0ur tikin, um vi\u00f0komandi skal hava hesa vi\u00f0ger\u00f0 ella ikki."}]